Harold (John Cho) töötab pangas, kus ükski kolleeg temast lugu ei pea. Lisaks sellele ei suuda ta end kokku võtta, et teha juttu oma kauni naabriga. Haroldi parim sõber Kumar (Kal Penn) teeb aga kõik  endast sõltuva, et vältida reaalset maailma ja igasugust vastutust.    Püüdes end töönädala hallist koormast vabastada, lebavad sõbrad reede õhtul mitte just kõige kainemas olekus televiisori eest. Korraga näevad nad hamburgerirestorani "White Castle" reklaami ja kõik saab selgeks: nende elu (või vähemalt selle õhtu) eesmärk on jõuda sinna maagiliselt mõjuvasse paika, kus paistab ootavat maailma parim toit. Arvestades nende nõrgenenud reaalsustaju, erineva raskusastmega takistusi (naeruväärsetest  eluohtlikeni) ja hilist kellaaega, ei saa see teekond sugugi kerge olema...    "Harold & Kumar" on "Kuuma piruka" ja "Seks-retke" vaimus pöörane komöödia, mis pole mõeldud igale maitsele. Peaosades Kal Penn ("Peoloom Van Wilder") ja Johnny Cho ("Kuum pirukas"). Lisaks neile teevad kaasa Ryan Reynolds ("Van Wilder"), Eddie Kaye Thomas ("Kuum pirukas"), Christopher Meloni ("Oz") jt. Lavastas Danny Leiner ("Kutt, kus mu auto on?").    Alla 12.aastastele keelatud (K12) !